**Szombathely Megyei Jogú Város Önkormányzata**

**nyílt pályázati felhívása Turisztikai Desztináció Menedzser és Ügyvezető munkakör betöltésére**

Szombathely Megyei Jogú Város Önkormányzata, mint a Savaria Turizmus Nonprofit Kft. társtulajdonosa Szombathely és térsége turisztikai desztináció menedzsment feladatainak, valamint a Savaria Turizmus Nonprofit Kft. ügyvezetői teendőinek ellátására egy személyben Turisztikai Desztináció Menedzsert és ügyvezetőt keres.

**A TDM Menedzser és Ügyvezető feladatai:**

* + - a helyi TDM szervezet irányítása, ezen belül:

a szervezet desztinációs szintű marketing-, termékfejlesztési-, és projektmenedzsment tevékenységének irányítása

a szervezet tervezési-kutatási tevékenységének szakmai irányítása

a TDM szervezet által az egyesület tagjainak nyújtott szolgáltatások megtervezésének, bevezetésének és nyújtásának koordinálása

folyamatos kapcsolattartás a magasabb szintű turizmusirányítással; helyi, térségi, regionális és országos szakmai szervekkel és a turisztikai szolgáltatókkal

* + - a Savaria Turizmus Nonprofit Kft. vezetéséhez kapcsolódó - gazdasági társaságokról szóló 2006. évi IV. törvény, valamint a társasági szerződésben szabályozottakon túlmenő – feladatok ellátása, ezen belül:

a társaság gazdálkodásának irányítása és megszervezése

az éves üzleti terv és mérlegbeszámoló előkészítése és előterjesztése a tulajdonos irányába

munkáltatói jogkor gyakorlása a társaság valamennyi munkavállalója felett

a feladatok meghatározása, végrehajtásuk megszervezése és ellenőrzése a társasági szerződés alapján

a felügyelő bizottság, a könyvvizsgáló és a tulajdonos kérésére a társaság könyveibe, irataiba a betekintés lehetővé tétele és a társaság ügyeiről felvilágosítás adása

**Pályázati feltételek:**

* + - iskolai végzettség: felsőfokú szakirányú végzettség (felsőfokú idegenforgalmi és vagy közgazdasági végzettség)
    - szakmai tapasztalat: min. 5 év gyakorlat a turizmus területén
    - a Támogatási szerződés megkötését követő 5 éven belül TDM szakirányú továbbképzésen való részvétel vállalása
    - büntetlen előélet
    - összeférhetetlenség kizárása: a pályázó nem lehet önkormányzati, kistérségi társulási tisztségviselő, munkatárs, képviselő, más helyi TDM szervezetben, illetőleg gazdasági társaságban egyidejűleg vezető tisztséget viselő személy
    - nyelvismeret: min. egy nyelv legalább középfokú ismerete (német nyelv előny)
    - számítástechnikai ismeretek: legalább felhasználói szintű számítógépes ismeret
    - Szombathely és térségében magas szintű helyismeret
    - szakmai elhivatottság és hitelesség, jó szervező- és kommunikációs készség

**Előnyt jelent:**

* + - projektmenedzseri, pályázatírói tapasztalat
    - vezetői tapasztalat a turizmus területén
    - B típusú gépkocsivezetői engedély

**Pályázat tartalma:**

* + - részletes szakmai önéletrajz
    - motivációs levél
    - min. 2 oldalas szakmai koncepció a desztináció fejlesztésével, a szervezet és a társaság irányításával kapcsolatos szakmai elképzelésekről
    - iskolai végzettséget igazoló bizonyítványok másolata
    - 3 hónapnál nem régebbi erkölcsi bizonyítvány
    - összeférhetetlenségi nyilatkozat

**Alkalmazási forma és feltételek:**

* 3 hónapos próbaidő után határozatlan idejű munkaviszony keretében
* teljes munkaidős állás
* kiemelt bérezés

**Munkavégzés helye:**Savaria Turizmus Nonprofit Kft. – Szombathely, Fő tér 23./B.

**A munkakör betöltésének várható ideje:** 2011. november 7.

**Pályázat leadási határideje:** 2011. október 21.

**A pályázat benyújtásának módja:**

A pályázatot elektronikus úton az [info@szombathely.hu](mailto:info@szombathely.hu) e-mail címre, illetve postai úton a Szombathely Megyei Jogú Város Önkormányzatának címére (9700 Szombathely, Kossuth u. 1-3.) kell elküldeni.

**A pályázat elbírálásának rendje:**

A benyújtott pályázat a benyújtást követően 1 héten belül kerül elbírálásra. Az elbírálást követően személyes interjúra kerül sor. A pályázókat az elbírálást követő 8 napon belül írásban tájékoztatjuk az eredményről. A munkakör az elbírálást követően azonnal betölthető.